Brahim Afllay

Ibṛahim afllay (ilul ɣ 2 abril 1986) ikka tt inn iga yan umarur ahulandi n twjja n uḍaṛ, yurar zun d umsugi n tuẓẓumt n ubaraz nɣ win tsga (Winger).

Lliɣ imẓẓiy, yurar ɣ Ilinwijk (Elinkwijk) dat ad iddu s takadimit n PSV Ayndhufn lliɣ dars 10 n isggʷasn. Llig issnta ɣ 2004, igza PSV i 8 n isggʷasn, uwin gisn azwl n Iridivisi (Eredivisie) kkuẓt tkkal dat ad iddu s Baṛcaluna s watig n €3 id mlyun n Wuṛu ɣ Innayr n 2011.

Izzri Afllay arzaf amsnjji (visite médicale), tettyuskar as twlaft tamaddudt d timlilit d inɣmasn. Ittuyfka as ustaw yusin Ism nns d wuṭṭun simraw (20). G unmuggar nns d inɣmasn, inna Ibrahim Afllay mayad: « immra ad ig yamu yan ɣ twja n trabbut tamqqrant akkʷ ɣ umaḍal».

Iẓuṛan n Afllay da ttaɣuln s idrarn n Rrif, ilul ɣ wis sin wussan n Ibrir 1986 ɣ Utrecht ɣ tmazirt n Hulanḍa. Yurar d iεrrimn n taggayt n PSV Ayndhufn zɣ 1996 ar 2002 afad ad imatti s aswir anmɣur gr 2003 d 2010, yuwi dids tabrza tanamurt tahulanḍt kuẓt tikkal. Ɣ useggwas n 2007, irẓem taggurt n taggayt tanamurt tahulanḍt, yurar dis 31 n tamnyugart, ilkm dis tamnyugart tanggarut n Tbrza n Umaḍal ɣ 2010.

Rad ig wul amakʷay (milieu offensif), Ibrahim Afellay, amirar Amaziɣ amzwaru ɣ umzruy n FC Barcelona zɣ tlalit nns ɣ 29 Nwambir 1899.

 Tisaɣulin  

Taggayt:Imurarn n twjja n uḍaṛ
Taggayt:Amurar
Taggayt:Iwrikn Imaziɣn
Taggayt:Hulanḍa